CELEX: 32020R0568
Language: el
Date: 2020-04-23 00:00:00
Title: Εκτελεστικός κανονισμός (ΕΕ) 2020/568 της Επιτροπής της 23ης Απριλίου 2020 για την εξάρτηση της εξαγωγής ορισμένων προϊόντων από την προϋπόθεση της προσκόμισης άδειας εξαγωγής

24.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 129/7
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/568 ΤΗΣ ΕΠΙΤΡΟΠΗΣ
         της 23ης Απριλίου 2020
         για την εξάρτηση της εξαγωγής ορισμένων προϊόντων από την προϋπόθεση της προσκόμισης άδειας εξαγωγής
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/479 του Ευρωπαϊκού Κοινοβουλίου και του Συμβουλίου, της 11ης Μαρτίου 2015, περί κοινού καθεστώτος εξαγωγών (1), και ιδίως το άρθρο 6,
         Εκτιμώντας τα ακόλουθα:
         
                     (1)
                  
                  
                     Στις 15 Μαρτίου 2020 η Ευρωπαϊκή Επιτροπή δημοσίευσε τον εκτελεστικό κανονισμό (ΕΕ) 2020/402 (2) για την εξάρτηση της εξαγωγής ορισμένων προϊόντων από την προϋπόθεση της προσκόμισης άδειας εξαγωγής, σύμφωνα με το άρθρο 5 του κανονισμού (ΕΕ) 2015/479. Ο εν λόγω κανονισμός τροποποιήθηκε με τον εκτελεστικό κανονισμό (ΕΕ) 2020/426 της Επιτροπής, της 19ης Μαρτίου 2020 (3).
                  
               
                     (2)
                  
                  
                     Ο κανονισμός (ΕΕ) 2020/402 και ο τροποποιητικός του κανονισμός εφαρμόζονται για περιορισμένη χρονική περίοδο έξι εβδομάδων.
                  
               
                     (3)
                  
                  
                     Καθώς η επιδημιολογική κρίση που προκλήθηκε από τη νόσο COVID-19 συνεχίζεται, η ζήτηση εντός της Ένωσης για εξοπλισμό ατομικής προστασίας, στον οποίο συγκαταλέγονται οι προστατευτικές μάσκες (και οι χειρουργικές μάσκες), τα γάντια, τα προστατευτικά γυαλιά, οι προστατευτικές προσωπίδες και οι στολές, παραμένει πολύ υψηλή, εξακολουθεί δε να αυξάνεται συνεχώς. Ιδίως, η ζήτηση για ορισμένα είδη εξοπλισμού ατομικής προστασίας έχει οδηγήσει σε ελλείψεις στην εσωτερική αγορά. Δεδομένης της φύσης του εξοπλισμού αυτού και των συνθηκών που επικρατούν, το εν λόγω είδος εξοπλισμού αποτελεί βασικό προϊόν, καθώς είναι αναγκαίο για την πρόληψη της περαιτέρω εξάπλωσης της νόσου και τη διαφύλαξη της υγείας του ιατρονοσηλευτικού προσωπικού που είναι επιφορτισμένο με τη νοσηλεία των ασθενών που έχουν προσβληθεί.
                  
               
                     (4)
                  
                  
                     Καταβάλλονται αδιάκοπες προσπάθειες για την εξασφάλιση της έγκαιρης και επαρκούς παροχής προστατευτικού εξοπλισμού σε ολόκληρη την ΕΕ. Η ικανότητα παραγωγής εξοπλισμού ατομικής προστασίας έχει επεκταθεί. Η Επιτροπή ολοκλήρωσε διαδικασία για την κοινή προμήθεια εξοπλισμού ατομικής προστασίας, στην οποία συμμετείχαν 25 κράτη μέλη. Οι πρωτοβουλίες αυτές αποδεικνύονται επιτυχείς και ο εξοπλισμός αναμένεται να καταστεί διαθέσιμος δύο εβδομάδες μετά την υπογραφή από τα κράτη μέλη των συμβάσεων με τους αναδόχους.
                  
               
                     (5)
                  
                  
                     Στο πλαίσιο του μηχανισμού πολιτικής προστασίας της Ένωσης (UCPM), η Ευρωπαϊκή Επιτροπή έχει αποφασίσει να δημιουργήσει ένα στρατηγικό «απόθεμα rescEU» ιατρικού εξοπλισμού, όπως αναπνευστήρων και προστατευτικών μασκών, για να βοηθήσει τις χώρες της ΕΕ στο πλαίσιο της πανδημίας COVID-19. Το απόθεμα αυτό, που χρηματοδοτείται εξολοκλήρου από την Επιτροπή μέσω άμεσων επιχορηγήσεων, θα τηρείται σε ένα ή περισσότερα κράτη μέλη.
                  
               
                     (6)
                  
                  
                     Η Επιτροπή δημιούργησε επίσης ένα κέντρο συντονισμού, μεταξύ άλλων για τον εξοπλισμό ατομικής προστασίας, με στόχο τον συντονισμό των προσπαθειών για την αντιστοίχιση της προσφοράς και της ζήτησης στην ΕΕ και τη διευκόλυνση της εύρυθμης λειτουργίας της εσωτερικής αγοράς.
                  
               
                     (7)
                  
                  
                     Παρά τις εν λόγω δράσεις, λόγω των αυξημένων αναγκών για εξοπλισμό ατομικής προστασίας στην Ένωση, εξακολουθεί να υπάρχει χάσμα μεταξύ της ζήτησης και της προσφοράς εντός της Ένωσης, ιδίως όσον αφορά ορισμένα είδη εξοπλισμού ατομικής προστασίας, τα οποία είναι ζωτικής σημασίας για την πρόληψη της εξάπλωσης της νόσου και την περίθαλψη των ασθενών.
                  
               
                     (8)
                  
                  
                     Υπό το πρίσμα των εν λόγω προσπαθειών για την αντιμετώπιση των κρίσιμων ελλείψεων σε ορισμένα είδη εξοπλισμού ατομικής προστασίας στην Ένωση, απαιτούνται περαιτέρω μέτρα για να καλυφθούν και να προληφθούν οι ελλείψεις σε εξοπλισμό ατομικής προστασίας.
                  
               
                     (9)
                  
                  
                     Τα μέτρα αυτά, τα οποία θα αποσκοπούν στην προστασία της υγείας και στη διαμόρφωση του εμπορίου, θα πρέπει να είναι στοχευμένα, αναλογικά, διαφανή και προσωρινά.
                  
               
                     (10)
                  
                  
                     Σε κοινή δήλωση της 26ης Μαρτίου, τα μέλη του Ευρωπαϊκού Συμβουλίου υπογράμμισαν ότι η έκδοση της απόφασης για την έγκριση των εξαγωγών εξοπλισμού ατομικής προστασίας θα πρέπει να οδηγήσει στην πλήρη και αποτελεσματική άρση κάθε μορφής εσωτερικών απαγορεύσεων ή περιορισμών.
                  
               
                     (11)
                  
                  
                     Η Ένωση δεν έχει την πρόθεση να περιορίσει τις εξαγωγές πέραν του απολύτως αναγκαίου, ενώ επιθυμεί επίσης να τηρήσει την αρχή της διεθνούς αλληλεγγύης στην παρούσα κατάσταση παγκόσμιας πανδημίας. Επομένως, τα μέτρα της Ένωσης θα πρέπει να είναι αναλογικά και να εξασφαλίζουν ότι οι εξαγωγές θα εξακολουθούν να είναι δυνατές, υπό την προϋπόθεση της ύπαρξης προηγούμενης άδειας. Προς τον σκοπό αυτόν, τα κράτη μέλη θα πρέπει να χορηγούν άδειες εξαγωγής υπό συγκεκριμένες περιστάσεις, όταν η οικεία αποστολή, αφενός, δεν συνιστά απειλή για την κάλυψη των πραγματικών αναγκών σε εξοπλισμό ατομικής προστασίας εντός της Ένωσης και, αφετέρου, εξυπηρετεί την ικανοποίηση θεμιτής ανάγκης επίσημης ή επαγγελματικής ιατρικής χρήσης σε τρίτη χώρα. Αντιθέτως, τα κράτη μέλη δεν θα πρέπει να επιτρέπουν εξαγωγές που θα δημιουργούσαν κερδοσκοπικές στρεβλώσεις και θα εξυπηρετούσαν σκοπούς αποθήκευσης και δημιουργίας αποθεμάτων βασικού εξοπλισμού από πρόσωπα με χαμηλές ή ανύπαρκτες αντικειμενικές ανάγκες.
                  
               
                     (12)
                  
                  
                     Ένα σύστημα αδειών εξαγωγής θα πρέπει να αποκαθιστά ή να αποτρέπει τις καταστάσεις έλλειψης βασικών προϊόντων εντός των συνόρων της Ένωσης. Ο κύριος στόχος ενός τέτοιου συστήματος θα πρέπει να είναι η προστασία της δημόσιας υγείας εντός της Ένωσης.
                  
               
                     (13)
                  
                  
                     Οι διοικητικές λεπτομέρειες για τη χορήγηση των εν λόγω αδειών θα πρέπει να εναπόκεινται στη διακριτική ευχέρεια των κρατών μελών κατά τη διάρκεια του εν λόγω προσωρινού συστήματος.
                  
               
                     (14)
                  
                  
                     Βάσει της αρχής της διεθνούς αλληλεγγύης, τα κράτη μέλη θα πρέπει να επιτρέπουν τις εξαγωγές που αποσκοπούν στην παροχή εφοδίων έκτακτης ανάγκης στο πλαίσιο ανθρωπιστικής βοήθειας.
                  
               
                     (15)
                  
                  
                     Τα κράτη μέλη θα πρέπει να εξετάζουν με θετική προδιάθεση τη χορήγηση της άδειας όταν οι εξαγωγές προορίζονται για κρατικούς φορείς, δημόσιους φορείς ή άλλους φορείς που διέπονται από το δημόσιο δίκαιο και οι οποίοι είναι επιφορτισμένοι με τη διανομή ή τη χορήγηση εξοπλισμού ατομικής προστασίας στα πρόσωπα που έχουν προσβληθεί ή κινδυνεύουν να προσβληθούν από την COVID-19 ή εμπλέκονται στην καταπολέμηση της έξαρσης της νόσου COVID-19.
                  
               
                     (16)
                  
                  
                     Άδειες θα πρέπει να χορηγούνται μόνο στον βαθμό που ο όγκος των εξαγωγών δεν είναι τέτοιος ώστε να συνιστά απειλή για τη διαθεσιμότητα εξοπλισμού ατομικής προστασίας στην αγορά του οικείου κράτους μέλους ή αλλού στην Ένωση, προς τον σκοπό της επίτευξης του στόχου του παρόντος κανονισμού. Προς τον σκοπό αυτόν, τα κράτη μέλη θα πρέπει να επικοινωνούν με το κέντρο συντονισμού που έχει συσταθεί από την Επιτροπή πριν από τη χορήγηση τέτοιας άδειας. Ωστόσο, τα κράτη μέλη δεν θα πρέπει να απαιτείται να επικοινωνούν με το κέντρο συντονισμού στις περιπτώσεις άδειας για εφόδια έκτακτης ανάγκης στο πλαίσιο ανθρωπιστικής βοήθειας.
                  
               
                     (17)
                  
                  
                     Για τη λήψη της απόφασης σχετικά με τη χορήγηση ή μη άδειας εξαγωγής, τα κράτη μέλη θα πρέπει επίσης να λαμβάνουν υπόψη τον τυχόν προορισμό της εξαγωγής να εκπληρώσει υποχρέωση προμήθειας από την Ένωση και τα κράτη μέλη στο πλαίσιο κοινής προμήθειας ή του rescEU, να στηρίξει δραστηριότητες του Παγκόσμιου Οργανισμού Υγείας (ΠΟΥ), να στηρίξει συντονισμένη σε επίπεδο ΕΕ ανταπόκριση σε κατάσταση κρίσης ή να αποτελέσει ανταπόκριση σε αίτηση συνδρομής τρίτης χώρας ή διεθνούς οργανισμού.
                  
               
                     (18)
                  
                  
                     Επιπλέον, θα πρέπει να λαμβάνεται υπόψη ο βαθμός ολοκλήρωσης της αγοράς για τα οικεία προϊόντα μεταξύ τμημάτων του τελωνειακού εδάφους της Ένωσης και άλλων χωρών ή εδαφών, ανεξάρτητα από το αν η εν λόγω ολοκλήρωση έχει επιτευχθεί βάσει ρύθμισης για τη δημιουργία ζώνης ελεύθερων συναλλαγών ή για άλλους λόγους, όπως η γεωγραφική εγγύτητα ή οι ιστορικοί δεσμοί. Ομοίως, θα ήταν αντιπαραγωγικό να διαταραχθούν βαθιά ολοκληρωμένες αξιακές αλυσίδες και δίκτυα διανομής που έχουν ήδη εγκαθιδρυθεί βάσει τέτοιων ρυθμίσεων ή κατ’ άλλον τρόπο, ιδίως στην περίπτωση γειτονικών χωρών και οικονομιών.
                  
               
                     (19)
                  
                  
                     Ο παρών κανονισμός θα πρέπει να εφαρμόζεται σε ορισμένα είδη εξοπλισμού ατομικής προστασίας. Για να εξασφαλιστεί συνοχή, η περιγραφή των ειδών εξοπλισμού ατομικής προστασίας τα οποία υπόκεινται στο σύστημα αδειών που καθορίζεται στον παρόντα κανονισμό θα πρέπει να ευθυγραμμίζεται με τις αντίστοιχες προδιαγραφές του εξοπλισμού που υπόκειται στην κοινή προμήθεια, στο πλαίσιο της οποίας έχουν προσδιοριστεί οι ειδικές ανάγκες στην Ένωση. Οι κωδικοί ΣΟ θα πρέπει να παρέχονται για πληροφοριακούς και μόνο λόγους.
                  
               
                     (20)
                  
                  
                     Ο στόχος του κέντρου συντονισμού είναι να εξασφαλίσει την επάρκεια της προσφοράς για την ικανοποίηση της ζήτησης για όλα τα είδη εξοπλισμού ατομικής προστασίας στην αγορά της Ένωσης. Στη βάση αυτή, ενδέχεται να προκύψει ανάγκη αναθεώρησης του πεδίου εφαρμογής του παραρτήματος I και των προϊόντων που υπόκεινται στον παρόντα κανονισμό. Κάθε αναθεώρηση του πεδίου εφαρμογής θα πρέπει να βασίζεται σε συνεχή αξιολόγηση των αναγκών σε νευραλγικής σημασίας εξοπλισμό για την καταπολέμηση της COVID-19 και των πιθανών ελλείψεων σε τέτοιον εξοπλισμό. Θα πρέπει να δοθεί ιδιαίτερη προσοχή στα προϊόντα που καλύπτονται από την κοινή προμήθεια, καθώς και στα προϊόντα που ζητούνται στο πλαίσιο του μηχανισμού πολιτικής προστασίας της Ένωσης, μεταξύ των οποίων άλλα είδη εξοπλισμού ατομικής προστασίας, αναπνευστήρες και εργαστηριακά προϊόντα (κιτ δοκιμών).
                  
               
                     (21)
                  
                  
                     Η ενιαία αγορά ιατρικού εξοπλισμού και εξοπλισμού ατομικής προστασίας είναι βαθιά ολοκληρωμένη πέραν των ορίων της Ένωσης, γεγονός που ισχύει και για τις αξιακές αλυσίδες παραγωγής και τα δίκτυα διανομής της εν λόγω αγοράς. Το γεγονός αυτό ισχύει ιδίως για τα κράτη μέλη της Ευρωπαϊκής Ζώνης Ελεύθερων Συναλλαγών και τα Δυτικά Βαλκάνια, τα οποία ακολουθούν πορεία βαθιάς ολοκλήρωσης με την Ένωση. Η εξάρτηση των εξαγωγών ορισμένου εξοπλισμού ατομικής προστασίας προς τις εν λόγω χώρες από τη χορήγηση άδειας εξαγωγής θα ήταν αντιπαραγωγική, δεδομένης της βαθιάς ολοκλήρωσης των αξιακών αλυσίδων παραγωγής και των δικτύων διανομής, όταν ο εν λόγω εξοπλισμός αποτελεί βασικό προϊόν, αναγκαίο για την πρόληψη της περαιτέρω εξάπλωσης της νόσου και τη διαφύλαξη της υγείας του ιατρονοσηλευτικού προσωπικού που είναι επιφορτισμένο με τη νοσηλεία των ασθενών που έχουν προσβληθεί. Ως εκ τούτου, είναι σκόπιμο να εξαιρεθούν οι χώρες αυτές από το πεδίο εφαρμογής του παρόντος κανονισμού.
                  
               
                     (22)
                  
                  
                     Ομοίως, είναι σκόπιμο να εξαιρεθούν από την απαίτηση για άδεια εξαγωγής οι υπερπόντιες χώρες και εδάφη που απαριθμούνται στο παράρτημα II της Συνθήκης, καθώς και οι Φερόες Νήσοι, η Ανδόρα, ο Άγιος Μαρίνος, η Πόλη του Βατικανού και το Γιβραλτάρ, δεδομένου ότι έχουν ιδιαίτερη εξάρτηση από τις μητροπολιτικές αλυσίδες εφοδιασμού των κρατών μελών με τα οποία συνδέονται ή από τις αλυσίδες εφοδιασμού γειτονικών κρατών μελών, αντίστοιχα.
                  
               
                     (23)
                  
                  
                     Ο παρών κανονισμός θα πρέπει να εφαρμόζεται στις εξαγωγές ενωσιακών εμπορευμάτων από το τελωνειακό έδαφος της Ένωσης. Επομένως, οι χώρες που αποτελούν τμήμα του εν λόγω τελωνειακού εδάφους δεν χρειάζεται να εξαιρεθούν προκειμένου να λαμβάνουν άνευ περιορισμών αποστολές από το εσωτερικό της Ένωσης. Αυτό ισχύει ιδίως για το Πριγκιπάτο του Μονακό (4). Αντιθέτως, τα εδάφη των κρατών μελών που εξαιρούνται ειδικά από το τελωνειακό έδαφος της Ένωσης δεν θα πρέπει να υπόκεινται στην απαίτηση για άδεια εξαγωγής και, ως εκ τούτου, θα πρέπει επίσης να εξαιρεθούν. Αυτό αφορά τα εδάφη του Μπίζινγκεν, της Ελιγολάνδης, του Λιβίνιο, της Θέουτα και της Μελίγια. Ομοίως, οι εξαγωγές προς την υφαλοκρηπίδα κράτους μέλους ή την αποκλειστική οικονομική ζώνη που έχει δηλώσει κράτος μέλος σύμφωνα με τη σύμβαση των Ηνωμένων Εθνών για το δίκαιο της θάλασσας (UNCLOS) θα πρέπει να εξαιρούνται από την εφαρμογή του παρόντος κανονισμού.
                  
               
                     (24)
                  
                  
                     Τα μέτρα που προβλέπονται στον παρόντα κανονισμό δεν θα πρέπει να εφαρμόζονται στις συναλλαγές μεταξύ των κρατών μελών της ΕΕ. Σύμφωνα με το άρθρο 127 παράγραφος 3 της συμφωνίας αποχώρησης, κατά τη διάρκεια της μεταβατικής περιόδου, το Ηνωμένο Βασίλειο της Μεγάλης Βρετανίας και της Βόρειας Ιρλανδίας θεωρείται κράτος μέλος και όχι τρίτη χώρα.
                  
               
                     (25)
                  
                  
                     Ορισμένες από τις προαναφερθείσες χώρες επιβάλλουν επί του παρόντος περιορισμούς στις εξαγωγές εξοπλισμού ατομικής προστασίας.
                  
               
                     (26)
                  
                  
                     Οι αρχές των χωρών και των εδαφών που εξαιρούνται από το σύστημα των αδειών εξαγωγής θα πρέπει να παρέχουν επαρκείς εγγυήσεις ότι θα ελέγχουν τις δικές τους εξαγωγές των οικείων προϊόντων, ώστε να αποφεύγεται η υπονόμευση του στόχου που επιδιώκεται με τον εκτελεστικό κανονισμό (ΕΕ) 2020/402. Η Επιτροπή θα πρέπει να παρακολουθεί στενά την πτυχή αυτή.
                  
               
                     (27)
                  
                  
                     Για να αποφευχθεί η υπονόμευση του στόχου που επιδιώκεται με τον παρόντα κανονισμό, οι αρχές των εξαιρούμενων χωρών και εδαφών θα πρέπει να καθιστούν δυνατές τις εν λόγω εξαγωγές προς την Ένωση.
                  
               
                     (28)
                  
                  
                     Για την αξιολόγηση της κατάστασης σε τακτική βάση, και προκειμένου να εξασφαλίζεται διαφάνεια και συνοχή, τα κράτη μέλη θα πρέπει να κοινοποιούν στην Επιτροπή τις αποφάσεις τους για την έγκριση ή την απόρριψη αιτήσεων για άδειες εξαγωγής. Η Επιτροπή θα πρέπει να δημοσιοποιεί τακτικά τις πληροφορίες αυτές, λαμβάνοντας δεόντως υπόψη τον εμπιστευτικό τους χαρακτήρα.
                  
               
                     (29)
                  
                  
                     Οι απαιτήσεις προηγούμενης άδειας είναι έκτακτου χαρακτήρα και θα πρέπει να είναι στοχευμένες και περιορισμένης διάρκειας. Για να εξασφαλιστεί ότι τα μέτρα δεν θα παραμείνουν σε ισχύ για διάστημα μεγαλύτερο από το αναγκαίο, θα πρέπει να εφαρμοστούν για περίοδο 30 ημερών. Με βάση την εξέλιξη των πραγμάτων τόσο όσον αφορά την εξάπλωση της νόσου COVID-19 όσο και όσον αφορά την επάρκεια της προσφοράς για την ικανοποίηση της ζήτησης, η Επιτροπή θα πρέπει να επανεξετάζει την κατάσταση σε τακτική βάση και να αξιολογεί την ανάγκη συντόμευσης ή παράτασης της διάρκειας των μέτρων, ανάλογα με τις ανάγκες.
                  
               
                     (30)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 3 παράγραφος 1 του κανονισμού (ΕΕ) 2015/479,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ορισμοί
            Για τους σκοπούς του παρόντος κανονισμού ισχύουν οι ακόλουθοι ορισμοί:
            
                        1)
                     
                     
                        «εξαγωγή»: καθεστώς εξαγωγής κατά την έννοια του άρθρου 269 του κανονισμού (ΕΕ) αριθ. 952/2013·
                     
                  
                        2)
                     
                     
                        «τελωνειακό έδαφος της Ευρωπαϊκής Ένωσης»: το έδαφος κατά την έννοια του άρθρου 4 του κανονισμού (ΕΕ) αριθ. 952/2013.
                     
                  
         
            Άρθρο 2
            Άδεια εξαγωγής
            
               1.   Για να εξαχθούν είδη εξοπλισμού ατομικής προστασίας που αναφέρονται στο παράρτημα I, ανεξάρτητα από το αν κατάγονται από την Ένωση ή όχι, απαιτείται άδεια εξαγωγής, που εκδίδεται σύμφωνα με το έντυπο που παρατίθεται στο παράρτημα II. Η εν λόγω άδεια περιορίζεται στα ενωσιακά εμπορεύματα (5) και δεν απαιτείται για μη ενωσιακά εμπορεύματα. Χορηγείται από τις αρμόδιες αρχές του κράτους μέλους στο οποίο είναι εγκατεστημένος ο εξαγωγέας και εκδίδεται γραπτώς ή με ηλεκτρονικά μέσα.
            
            
               2.   Άδεια εξαγωγής απαιτείται για όλες τις εξαγωγές, προσκομίζεται δε όταν τα εμπορεύματα διασαφίζονται για εξαγωγή και το αργότερο κατά τον χρόνο της παράδοσης των εμπορευμάτων.
            
            
               3.   Χωρίς την προσκόμιση έγκυρης άδειας εξαγωγής, απαγορεύεται η εξαγωγή των εν λόγω εμπορευμάτων.
            
            
               4.   Οι εξαγωγές προς τη Δημοκρατία του Αγίου Μαρίνου, τη Δημοκρατία της Αλβανίας, το Πριγκιπάτο της Ανδόρας, τη Δημοκρατία της Βόρειας Μακεδονίας, τη Βοσνία-Ερζεγοβίνη, το Γιβραλτάρ, την Ελβετική Συνομοσπονδία, την Ισλανδία, το Κοσσυφοπέδιο (6), το Πριγκιπάτο του Λιχτενστάιν, το Μαυροβούνιο, το Βασίλειο της Νορβηγίας, το Κράτος της Πόλεως του Βατικανού, τη Δημοκρατία της Σερβίας, τις Φερόες Νήσους, καθώς και τις υπερπόντιες χώρες και εδάφη που απαριθμούνται στο παράρτημα II της Συνθήκης, δεν υπόκεινται στα μέτρα που ορίζονται στις παραγράφους 1 και 2. Το ίδιο ισχύει για τις εξαγωγές προς το Μπίζινγκεν, την Ελιγολάνδη, το Λιβίνιο, τη Θέουτα και τη Μελίγια.
            
            
               5.   Οι εξαγωγές προς εγκαταστάσεις που βρίσκονται στην υφαλοκρηπίδα κράτους μέλους ή στην αποκλειστική οικονομική ζώνη που έχει δηλώσει κράτος μέλος σύμφωνα με τη σύμβαση των Ηνωμένων Εθνών για το δίκαιο της θάλασσας (UNCLOS) δεν υπόκεινται στα μέτρα που ορίζονται στις παραγράφους 1 και 2.
            
            
               6.   Βάσει της αρχής της αλληλεγγύης, τα κράτη μέλη επιτρέπουν τις εξαγωγές εξοπλισμού προς χρήση σε τρίτες χώρες με σκοπό να καταστεί δυνατή η παροχή εφοδίων έκτακτης ανάγκης στο πλαίσιο ανθρωπιστικής βοήθειας. Τα κράτη μέλη διεκπεραιώνουν τις αιτήσεις για την έκδοση άδειας εξαγωγής ταχέως, το συντομότερο δυνατόν, και το αργότερο εντός 2 εργάσιμων ημερών από την ημερομηνία κατά την οποία οι αρμόδιες αρχές έλαβαν όλες τις απαιτούμενες πληροφορίες.
            
            
               7.   Τα κράτη μέλη θα πρέπει να εξετάζουν με θετική προδιάθεση τη χορήγηση της άδειας όταν οι εξαγωγές προορίζονται για κρατικούς φορείς, δημόσιους φορείς ή άλλους φορείς που διέπονται από το δημόσιο δίκαιο και οι οποίοι είναι επιφορτισμένοι με τη διανομή ή τη χορήγηση εξοπλισμού ατομικής προστασίας στα πρόσωπα που έχουν προσβληθεί ή κινδυνεύουν να προσβληθούν από την COVID-19 ή εμπλέκονται στην καταπολέμηση της έξαρσης της νόσου COVID-19. Οι εν λόγω άδειες θα πρέπει να χορηγούνται μόνο στον βαθμό που ο όγκος των εξαγωγών δεν είναι τέτοιος ώστε να συνιστά απειλή για τη διαθεσιμότητα του εξοπλισμού ατομικής προστασίας που αναφέρεται στο παράρτημα I στην αγορά του οικείου κράτους μέλους ή αλλού στην Ένωση. Προς τον σκοπό αυτόν, τα κράτη μέλη ενημερώνουν την Επιτροπή πριν από τη χορήγηση τέτοιας άδειας, στη διεύθυνση ηλεκτρονικού ταχυδρομείου SG-CCH@ec.europa.eu. Η Επιτροπή εκδίδει γνώμη εντός 48 ωρών από την ενημέρωσή της.
            
         
         
            Άρθρο 3
            Διαδικαστικές πτυχές
            
               1.   Αν ο εξοπλισμός ατομικής προστασίας που αναφέρεται στο παράρτημα I βρίσκεται σε ένα ή περισσότερα κράτη μέλη διαφορετικά από το κράτος μέλος στο οποίο υποβλήθηκε η αίτηση για την έκδοση άδειας εξαγωγής, το γεγονός αυτό δηλώνεται στην αίτηση. Οι αρμόδιες αρχές του κράτους μέλους στο οποίο υποβλήθηκε η αίτηση για την έκδοση άδειας εξαγωγής ζητούν αμέσως τη γνώμη των αρμόδιων αρχών του κράτους μέλους ή των κρατών μελών όπου βρίσκονται τα εν λόγω εμπορεύματα, και τους παρέχουν τις σχετικές πληροφορίες. Το κράτος μέλος ή τα κράτη μέλη των οποίων ζητήθηκε η γνώμη γνωστοποιούν το συντομότερο δυνατόν, και το αργότερο εντός πέντε εργάσιμων ημερών, τις ενδεχόμενες αντιρρήσεις τους στη χορήγηση της άδειας, οι οποίες δεσμεύουν το κράτος μέλος στο οποίο υποβλήθηκε η αίτηση.
            
            
               2.   Τα κράτη μέλη διεκπεραιώνουν τις αιτήσεις για την έκδοση άδειας εξαγωγής το συντομότερο δυνατόν, εκδίδουν δε απόφαση το αργότερο εντός πέντε εργάσιμων ημερών από την ημερομηνία κατά την οποία οι αρμόδιες αρχές έλαβαν όλες τις απαιτούμενες πληροφορίες. Σε εξαιρετικές περιστάσεις και για δεόντως αιτιολογημένους λόγους, η περίοδος αυτή μπορεί να παραταθεί για περαιτέρω περίοδο 5 εργάσιμων ημερών.
            
            
               3.   Για τη λήψη της απόφασης σχετικά με τη χορήγηση ή μη άδειας εξαγωγής δυνάμει του παρόντος κανονισμού, τα κράτη μέλη λαμβάνουν υπόψη όλους τους σχετικούς παράγοντες, συμπεριλαμβανομένου, κατά περίπτωση, του κατά πόσον η εξαγωγή εξυπηρετεί, μεταξύ άλλων, τους εξής σκοπούς:
               
                           —
                        
                        
                           την εκπλήρωση υποχρεώσεων προμήθειας στο πλαίσιο διαδικασίας κοινής προμήθειας σύμφωνα με το άρθρο 5 της απόφασης αριθ. 1082/2013/ΕΕ του Ευρωπαϊκού Κοινοβουλίου και του Συμβουλίου (7)·
                        
                     
                           —
                        
                        
                           τη στήριξη της δημιουργίας του αποθέματος rescEU ιατρικών αντιμέτρων ή εξοπλισμού ατομικής προστασίας με στόχο την καταπολέμηση σοβαρών διασυνοριακών απειλών κατά της υγείας, όπως αναφέρεται στην εκτελεστική απόφαση (ΕΕ) 2019/570 της Επιτροπής (8)·
                        
                     
                           —
                        
                        
                           την ανταπόκριση στις αιτήσεις συνδρομής που απευθύνονται προς και διεκπεραιώνονται από τον UCPM (μηχανισμό πολιτικής προστασίας της Ένωσης) και τη στήριξη συντονισμένων δράσεων υποστήριξης που συντονίζονται από τον μηχανισμό ολοκληρωμένων ρυθμίσεων για την πολιτική αντιμετώπιση κρίσεων (IPCR), την Επιτροπή ή άλλα θεσμικά όργανα της Ένωσης·
                        
                     
                           —
                        
                        
                           τη στήριξη των εκ του νόμου προβλεπόμενων δραστηριοτήτων που αναπτύσσουν στο εξωτερικό οργανώσεις παροχής βοήθειας οι οποίες απολαύουν προστασίας δυνάμει της σύμβασης της Γενεύης, υπό την προϋπόθεση ότι οι δραστηριότητες αυτές δεν παρακωλύουν την ικανότητα των εν λόγω οργανώσεων να εργάζονται ως εθνικές οργανώσεις παροχής βοήθειας·
                        
                     
                           —
                        
                        
                           τη στήριξη των δραστηριοτήτων του Παγκόσμιου Δικτύου Συναγερμού και Αντίδρασης στις Επιδημικές Εκρήξεις (GOARN) του Παγκόσμιου Οργανισμού Υγείας (ΠΟΥ)·
                        
                     
                           —
                        
                        
                           τον εφοδιασμό δραστηριοτήτων τις οποίες αναπτύσσουν κράτη μέλη της ΕΕ στο εξωτερικό, συμπεριλαμβανομένων των στρατιωτικών επιχειρήσεων, των διεθνών αστυνομικών αποστολών και/ή των μη στρατιωτικών διεθνών αποστολών που αποσκοπούν στη διατήρηση της ειρήνης·
                        
                     
                           —
                        
                        
                           τον εφοδιασμό αντιπροσωπειών της ΕΕ και των κρατών μελών στο εξωτερικό.
                        
                     
            
               4.   Τα κράτη μέλη μπορούν να λαμβάνουν υπόψη και άλλα στοιχεία, όπως τον βαθμό ολοκλήρωσης της αγοράς για τα οικεία προϊόντα, ανεξάρτητα από το αν η εν λόγω ολοκλήρωση έχει επιτευχθεί βάσει ρυθμίσεων για τη δημιουργία ζώνης ελεύθερων συναλλαγών με την προβλεπόμενη χώρα εξαγωγής ή όχι, καθώς και τη γεωγραφική εγγύτητα.
            
            
               5.   Κατά τη λήψη της απόφασης σχετικά με τη χορήγηση ή μη άδειας εξαγωγής, τα κράτη μέλη εξασφαλίζουν ότι η προσφορά στην Ένωση είναι επαρκής για να ικανοποιήσει τη ζήτηση για τον εξοπλισμό ατομικής προστασίας που αναφέρεται στο παράρτημα I. Ως εκ τούτου, άδεια εξαγωγής δύναται να χορηγηθεί μόνο αν η οικεία αποστολή δεν συνιστά απειλή για τη διαθεσιμότητα των σχετικών εμπορευμάτων στην αγορά του οικείου κράτους μέλους ή αλλού στην Ένωση. Για τη βέλτιστη αξιολόγηση της κατάστασης, τα κράτη μέλη ενημερώνουν την Επιτροπή στην ακόλουθη διεύθυνση ηλεκτρονικού ταχυδρομείου: SG-CCH@ec.europa.eu, ιδίως όταν ο όγκος των προγραμματισμένων εξαγωγών μπορεί να προκαλέσει έλλειψη.
            
            
               6.   Η Επιτροπή εκδίδει γνώμη εντός 48 ωρών από την παραλαβή του αιτήματος.
            
            
               7.   Τα κράτη μέλη δύνανται να αποφασίσουν να χρησιμοποιούν ηλεκτρονικά έγγραφα για τη διεκπεραίωση των αιτήσεων για την έκδοση άδειας εξαγωγής.
            
         
         
            Άρθρο 4
            Κοινοποιήσεις
            
               1.   Τα κράτη μέλη κοινοποιούν αμέσως στην Επιτροπή τις χορηγηθείσες και τις απορριφθείσες άδειες.
            
            
               2.   Οι εν λόγω κοινοποιήσεις περιλαμβάνουν τα ακόλουθα στοιχεία:
               
                           α)
                        
                        
                           το όνομα και τα στοιχεία επικοινωνίας της αρμόδιας αρχής,
                        
                     
                           β)
                        
                        
                           την ταυτότητα του εξαγωγέα,
                        
                     
                           γ)
                        
                        
                           τη χώρα προορισμού,
                        
                     
                           δ)
                        
                        
                           τον τελικό παραλήπτη,
                        
                     
                           ε)
                        
                        
                           την αποδοχή ή άρνηση χορήγησης της άδειας εξαγωγής,
                        
                     
                           στ)
                        
                        
                           τον κωδικό εμπορεύματος,
                        
                     
                           ζ)
                        
                        
                           την ποσότητα,
                        
                     
                           η)
                        
                        
                           τις μονάδες και ακριβή περιγραφή των εμπορευμάτων.
                        
                     Η κοινοποίηση υποβάλλεται ηλεκτρονικά στην ακόλουθη διεύθυνση: TRADE-EXPORTAUTHORISATIONPPE@ec.europa.eu
            
            
               3.   Η Επιτροπή δημοσιοποιεί τις εν λόγω πληροφορίες σχετικά με τις χορηγηθείσες και τις απορριφθείσες άδειες, λαμβάνοντας δεόντως υπόψη την εμπιστευτικότητα των υποβληθέντων στοιχείων.
            
         
         
            Άρθρο 5
            Ρήτρα αναθεώρησης
            Η Επιτροπή παρακολουθεί την κατάσταση και, όταν απαιτείται, αναθεωρεί χωρίς καθυστέρηση την περίοδο εφαρμογής του παρόντος κανονισμού και το φάσμα των προϊόντων που εμπίπτουν στο πεδίο εφαρμογής του, λαμβάνοντας υπόψη την εξέλιξη της επιδημιολογικής κρίσης που έχει προκαλέσει η νόσος COVID-19 και την επάρκεια της προσφοράς για την ικανοποίηση της ζήτησης στην αγορά της Ένωσης.
         
         
            Άρθρο 6
            Τελικές διατάξεις
            Ο παρών κανονισμός αρχίζει να ισχύει την 26η Απριλίου 2020. Εφαρμόζεται για περίοδο 30 ημερών.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Απριλίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 83 της 27.3.2015, σ. 34.
         
            (2)  Εκτελεστικός κανονισμός (ΕΕ) 2020/402 της Επιτροπής, της 14 Μαρτίου 2020, για την εξάρτηση της εξαγωγής ορισμένων προϊόντων από την προϋπόθεση της προσκόμισης άδειας εξαγωγής (ΕΕ L 77 I της 15.3.2020, σ. 1).
         
            (3)  Εκτελεστικός κανονισμός (ΕΕ) 2020/426 της Επιτροπής, της 19ης Μαρτίου 2020, σχετικά με την τροποποίηση του εκτελεστικού κανονισμού (ΕΕ) 2020/402 για την εξάρτηση της εξαγωγής ορισμένων προϊόντων από την προϋπόθεση της προσκόμισης άδειας εξαγωγής (ΕΕ L 84 I της 20.3.2020, σ. 1).
         
            (4)  Βλέπε άρθρο 4 παράγραφος 2 στοιχείο α) του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
         
            (5)  Βλέπε για τις εξαιρούμενες συναλλαγές το άρθρο 269 παράγραφος 2 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1), όπως έχει τροποποιηθεί.
         
            (6)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244 (1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.
         
            (7)  Απόφαση αριθ. 1082/2013/ΕΕ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013 , σχετικά με σοβαρές διασυνοριακές απειλές κατά της υγείας και για την κατάργηση της απόφασης αριθ. 2119/98/ΕΚ (ΕΕ L 293 της 5.11.2013, σ. 1).
         
            (8)  Εκτελεστική απόφαση (ΕΕ) 2019/570 της Επιτροπής, της 8ης Απριλίου 2019, για τη θέσπιση κανόνων εφαρμογής της απόφασης 1313/2013/ΕΕ του Ευρωπαϊκού Κοινοβουλίου και του Συμβουλίου σχετικά με τις ικανότητες rescEU και για την τροποποίηση της εκτελεστικής απόφασης 2014/762/ΕΕ της Επιτροπής (ΕΕ L 99 της 10.4.2019, σ. 41).
      
      
         
            ΠΑΡΑΡΤΗΜΑ I
            
               Προστατευτικός εξοπλισμός
            
            Ο εξοπλισμός που αναφέρεται στο παρόν παράρτημα συνάδει με τις διατάξεις του κανονισμού (ΕΕ) 2016/425 του Ευρωπαϊκού Κοινοβουλίου και του Συμβουλίου (1) ή της οδηγίας 93/42/ΕΟΚ του Συμβουλίου (2), ιατροτεχνολογικά προϊόντα της κατηγορίας Ι.
            
                        Κατηγορία
                     
                     
                        Περιγραφή
                     
                     
                        Κωδικοί ΣΟ
                     
                  
                        Προστατευτικά γυαλιά κάθε είδους
                     
                     
                        
                                    —
                                 
                                 
                                    Προστασία από δυνητικώς μολυσματικά υλικά,
                                 
                              
                                    —
                                 
                                 
                                    Καλύπτουν τα μάτια και τη γύρω από τα μάτια περιοχή,
                                 
                              
                                    —
                                 
                                 
                                    Συμβατά με διάφορα μοντέλα διηθητικών (FFP) μασκών και προσωπίδων,
                                 
                              
                                    —
                                 
                                 
                                    Διαφανής φακός,
                                 
                              
                                    —
                                 
                                 
                                    Επαναχρησιμοποιήσιμα προϊόντα (μπορούν να καθαρίζονται και να απολυμαίνονται) ή προϊόντα μίας χρήσης,
                                 
                              
                                    —
                                 
                                 
                                    Μπορούν να σφραγίσουν την επιδερμίδα του προσώπου.
                                 
                              
                     
                        ex 9004 90 10 
                        ex 9004 90 90 
                     
                  
                        Εξοπλισμός προστασίας του στόματος και της μύτης
                     
                     
                        
                                    —
                                 
                                 
                                    Μάσκες για την προστασία του χρήστη από δυνητικώς μολυσματικά υλικά ή για την πρόληψη της διασποράς τέτοιων υλικών από τον χρήστη,
                                 
                              
                                    —
                                 
                                 
                                    Επαναχρησιμοποιήσιμα προϊόντα (μπορούν να καθαρίζονται και να απολυμαίνονται) ή προϊόντα μίας χρήσης,
                                 
                              
                                    —
                                 
                                 
                                    Μπορεί να περιλαμβάνει προστατευτική προσωπίδα,
                                 
                              
                                    —
                                 
                                 
                                    Μπορεί να έχει ή να μην έχει φίλτρο που μπορεί να αντικατασταθεί.
                                 
                              
                     
                        ex 6307 90 98 
                        ex 9020 00 00 
                     
                  
                        Προστατευτικά ενδύματα
                     
                     
                        
                                    —
                                 
                                 
                                    Μη αποστειρωμένος ιματισμός (π.χ. μπλούζες, ρόμπες, στολές) για την προστασία του χρήστη από δυνητικώς μολυσματικά υλικά ή για την πρόληψη της διασποράς τέτοιων υλικών από τον χρήστη,
                                 
                              
                                    —
                                 
                                 
                                    Επαναχρησιμοποιήσιμα προϊόντα (μπορούν να καθαρίζονται και να απολυμαίνονται) ή προϊόντα μίας χρήσης.
                                 
                              
                     
                        ex 3926 20 00 
                        ex 4015 90 00 
                        ex 6113 00 
                        ex  6114 
                        ex 6210 10 10 
                        6210 10 92 
                        ex 6210 10 98 
                        ex 6210 20 00 
                        ex 6210 30 00 
                        ex 6210 40 00 
                        ex 6210 50 00 
                        ex 6211 32 10 
                        ex 6211 32 90 
                        ex 6211 33 10 
                        ex 6211 33 90 
                        ex 6211 39 00 
                        ex 6211 42 10 
                        ex 6211 42 90 
                        ex 6211 43 10 
                        ex 6211 43 90 
                        ex 6211 49 00 
                        ex 9020 00 00 
                     
                  
               (1)  Κανονισμός (ΕΕ) 2016/425 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τα μέσα ατομικής προστασίας και για την κατάργηση της οδηγίας 89/686/ΕΟΚ του Συμβουλίου (ΕΕ L 81 της 31.3.2016, σ. 51).
            
               (2)  Οδηγία 93/42/ΕΟΚ του Συμβουλίου, της 14ης Ιουνίου 1993, περί των ιατροτεχνολογικών προϊόντων (ΕΕ L 69 της 12.7.1993, σ. 1).
         
      
      
         
            ΠΑΡΑΡΤΗΜΑ II
            
               Αίτηση για την έκδοση άδειας εξαγωγής, όπως αναφέρεται στο άρθρο 2
            
            Κατά τη χορήγηση αδειών εξαγωγής, τα κράτη μέλη μεριμνούν ώστε η φύση της άδειας να δηλώνεται εμφανώς στο εκδιδόμενο έντυπο. Πρόκειται για άδεια εξαγωγής που ισχύει σε όλα τα κράτη μέλη της Ευρωπαϊκής Ένωσης έως την ημερομηνία λήξης της.
            
                        ΕΥΡΩΠΑΪΚΗ ΕΝΩΣΗ
                     
                     
                        Εξαγωγή εξοπλισμού ατομικής προστασίας [κανονισμός (ΕΕ) 2020/568]
                     
                  
                        
                                    1.
                                 
                                 
                                    Εξαγωγέας
                                    
                                       (Αριθμός EORI, αν υπάρχει)
                                    
                                 
                              
                     
                        
                                    2.
                                 
                                 
                                    Αριθμός άδειας
                                 
                              
                     
                        
                                    3.
                                 
                                 
                                    Ημερομηνία λήξης
                                 
                              
                  
                        
                                    4.
                                 
                                 
                                    Αρχή έκδοσης
                                 
                              
                     
                        
                                    5.
                                 
                                 
                                    Χώρα προορισμού
                                 
                              
                     
                        
                                    6.
                                 
                                 
                                    Τελικός παραλήπτης
                                 
                              
                     
                        
                                    6α.
                                 
                                 
                                    Εξυπηρετεί η εξαγωγή σκοπό από τους απαριθμούμενους στο άρθρο 3 ή αποσκοπεί η εξαγωγή στο να καταστήσει δυνατή την παροχή εφοδίων έκτακτης ανάγκης στο πλαίσιο ανθρωπιστικής βοήθειας, όπως ορίζεται στο άρθρο 2 παράγραφος 6;
                                 
                              
                  
                        
                                    7.
                                 
                                 
                                    Κωδικός εμπορεύματος
                                 
                              
                     
                        
                                    8.
                                 
                                 
                                    Ποσότητα
                                 
                              
                     
                        
                                    9.
                                 
                                 
                                    Μονάδα
                                 
                              
                     
                        
                                    10.
                                 
                                 
                                    Περιγραφή των εμπορευμάτων
                                 
                              
                  
                        
                                    11.
                                 
                                 
                                    Τόπος
                                 
                              
                  
                        
                                    7.
                                 
                                 
                                    Κωδικός εμπορεύματος
                                 
                              
                     
                        
                                    8.
                                 
                                 
                                    Ποσότητα
                                 
                              
                     
                        
                                    9.
                                 
                                 
                                    Μονάδα
                                 
                              
                     
                        
                                    10.
                                 
                                 
                                    Περιγραφή των εμπορευμάτων
                                 
                              
                  
                        
                                    11.
                                 
                                 
                                    Τόπος
                                 
                              
                  
                        
                                    7.
                                 
                                 
                                    Κωδικός εμπορεύματος
                                 
                              
                     
                        
                                    8.
                                 
                                 
                                    Ποσότητα
                                 
                              
                     
                        
                                    9.
                                 
                                 
                                    Μονάδα
                                 
                              
                     
                        
                                    10.
                                 
                                 
                                    Περιγραφή των εμπορευμάτων
                                 
                              
                  
                        
                                    11.
                                 
                                 
                                    Τόπος
                                 
                              
                  
                        
                                    7.
                                 
                                 
                                    Κωδικός εμπορεύματος
                                 
                              
                     
                        
                                    8.
                                 
                                 
                                    Ποσότητα
                                 
                              
                     
                        
                                    9.
                                 
                                 
                                    Μονάδα
                                 
                              
                     
                        
                                    10.
                                 
                                 
                                    Περιγραφή των εμπορευμάτων
                                 
                              
                  
                        
                                    11.
                                 
                                 
                                    Τόπος
                                 
                              
                  
                        
                                    12.
                                 
                                 
                                    Υπογραφή, τόπος και ημερομηνία, σφραγίδα
                                 
                              
                  
               Επεξηγηματικές σημειώσεις για το έντυπο άδειας εξαγωγής.
            
            Η συμπλήρωση όλων των πλαισίων είναι υποχρεωτική, εκτός αν ορίζεται διαφορετικά.
            Τα πλαίσια 7 έως 11 επαναλαμβάνονται 4 φορές, ώστε να μπορεί να ζητηθεί άδεια για 4 διαφορετικά προϊόντα.
            
                        Πλαίσιο 1
                     
                     
                        Εξαγωγέας
                     
                     
                        Πλήρες όνομα και διεύθυνση του εξαγωγέα για τον οποίο εκδίδεται η άδεια + αριθμός EORI, αν υπάρχει.
                     
                  
                        Πλαίσιο 2
                     
                     
                        Αριθμός άδειας
                     
                     
                        Ο αριθμός της άδειας συμπληρώνεται από την αρχή που εκδίδει την άδεια εξαγωγής και έχει την ακόλουθη μορφή: XXyyyy999999, όπου: XX είναι ο αποτελούμενος από δύο γράμματα κωδικός γεωγραφικής ονοματολογίας  (1) του κράτους μέλους που εκδίδει την άδεια, yyyy είναι το τετραψήφιο έτος έκδοσης της άδειας και 999999 είναι ένας εξαψήφιος αριθμός μοναδικός για το XXyyyy, ο οποίος χορηγείται από την αρχή έκδοσης.
                     
                  
                        Πλαίσιο 3
                     
                     
                        Ημερομηνία λήξης
                     
                     
                        Η αρχή έκδοσης μπορεί να ορίσει ημερομηνία λήξης της άδειας. Η εν λόγω ημερομηνία λήξης δεν μπορεί να είναι μεταγενέστερη των 30 ημερών από την έναρξη ισχύος του παρόντος κανονισμού.
                        Αν η αρχή έκδοσης δεν ορίσει ημερομηνία λήξης, η άδεια λήγει το αργότερο 30 ημέρες από την έναρξη ισχύος του παρόντος κανονισμού.
                     
                  
                        Πλαίσιο 4
                     
                     
                        Αρχή έκδοσης
                     
                     
                        Πλήρες όνομα και διεύθυνση της αρχής του κράτους μέλους που εξέδωσε την άδεια εξαγωγής.
                     
                  
                        Πλαίσιο 5
                     
                     
                        Χώρα προορισμού
                     
                     
                        Ο αποτελούμενος από δύο γράμματα κωδικός γεωγραφικής ονοματολογίας της χώρας προορισμού των εμπορευμάτων για τα οποία εκδίδεται η άδεια.
                     
                  
                        Πλαίσιο 6
                     
                     
                        Τελικός παραλήπτης
                     
                     
                        Πλήρες όνομα και διεύθυνση του τελικού παραλήπτη των εμπορευμάτων, αν αυτός είναι γνωστός κατά τη στιγμή της έκδοσης, + αριθμός EORI, αν υπάρχει. Αν ο τελικός παραλήπτης δεν είναι γνωστός κατά τη στιγμή της έκδοσης, το πλαίσιο μένει κενό.
                     
                  
                        Πλαίσιο 6α
                     
                     
                        Εξυπηρετεί η εξαγωγή σκοπό από τους απαριθμούμενους στο άρθρο 3 ή αποσκοπεί η εξαγωγή στο να καταστήσει δυνατή την παροχή εφοδίων έκτακτης ανάγκης στο πλαίσιο ανθρωπιστικής βοήθειας, όπως ορίζεται στο άρθρο 2 παράγραφος 6;
                     
                     
                        Αν η εξαγωγή εξυπηρετεί σκοπό από τους απαριθμούμενους στο άρθρο 3 ή αν η εξαγωγή αποσκοπεί στο να καταστήσει δυνατή την παροχή εφοδίων έκτακτης ανάγκης στο πλαίσιο ανθρωπιστικής βοήθειας όπως ορίζεται στο άρθρο 2 παράγραφος 6, το γεγονός αυτό θα πρέπει να επισημαίνεται.
                     
                  
                        Πλαίσιο 7
                     
                     
                        Κωδικός εμπορεύματος
                     
                     
                        Ο αριθμητικός κωδικός του Εναρμονισμένου Συστήματος ή της Συνδυασμένης Ονοματολογίας  (2) στον οποίο υπάγονται τα εμπορεύματα που προορίζονται για εξαγωγή κατά την έκδοση της άδειας.
                     
                  
                        Πλαίσιο 8
                     
                     
                        Ποσότητα
                     
                     
                        Η ποσότητα των εμπορευμάτων, μετρούμενη με τη μονάδα που αναγράφεται στο πλαίσιο 9.
                     
                  
                        Πλαίσιο 9
                     
                     
                        Μονάδα
                     
                     
                        Η μονάδα μέτρησης στην οποία εκφράζεται η ποσότητα που δηλώθηκε στο πλαίσιο 8. Οι προς χρησιμοποίηση μονάδες είναι «P/ST» για τα εμπορεύματα που μετριούνται με αριθμό τεμαχίων (π.χ. μάσκες).
                     
                  
                        Πλαίσιο 10
                     
                     
                        Περιγραφή των εμπορευμάτων
                     
                     
                        Περιγραφή των εμπορευμάτων σε απλή γλώσσα, αρκετά ακριβής ώστε να επιτρέπει την ταυτοποίησή τους.
                     
                  
                        Πλαίσιο 11
                     
                     
                        Τόπος
                     
                     
                        Ο κωδικός γεωγραφικής ονοματολογίας του κράτους μέλους στο οποίο βρίσκονται τα εμπορεύματα. Αν τα εμπορεύματα βρίσκονται στο κράτος μέλος της αρχής έκδοσης, το πλαίσιο αυτό πρέπει να μείνει κενό.
                     
                  
                        Πλαίσιο 12
                     
                     
                        Υπογραφή, σφραγίδα, τόπος και ημερομηνία
                     
                     
                        Υπογραφή και σφραγίδα της αρχής έκδοσης. Τόπος και ημερομηνία έκδοσης της άδειας.
                     
                  
               (1)  Κανονισμός (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7).
            
               (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).